Yessefk ad d-nesmekti belli Molire d terbaɛt-is tamenzut aṭas iqedcen i wannar n umezgun deg yiberdan, d tzeqqiwin timecṭaḥ ur nettwasen ara, maca agbur d yiswi n tira-s deg yeḍrisen n umezgun, i yeǧǧa imeqqranen n tgelda n lawan-nni llin-as tiwwura n yixxamen imeqranen n umezgun d yidles d uẓawan am uxxam n tgelda VERSSAILLE. Ma nerza ɣer tutlayt n Molire d tafransist yemgaraden cwiṭ ɣef tin n wiyaḍ, d uɛayer yessutur uḍris n tmezgunt-is almi i d-as semman  tutlayt n Molire  am akken qqaren  tutlayt n Shakespeare . Yeṭṭef adeg ameqran deg tsekla tafransist, win ur nessin ara Molire ur yessin ara tasekla tafransist. Arnu ɣer uselmed n tsekla i yal tikelt, yettili-d uslaḍ n tmezgunin n Molire d tezrawind tkatutin d tsuqilt i ssemrasen yemyura d yimeskaren n berra , gar-asen ad d- nebder Muḥend U